CELEX: 62017TN0620
Language: sl
Date: 2017-09-08 00:00:00
Title: Zadeva T-620/17: Tožba, vložena 8. septembra 2017 – Teollisuuden Voima/Komisija

27.11.2017   
            
            
               SL
            
            
               Uradni list Evropske unije
            
            
               C 402/43
            
         Tožba, vložena 8. septembra 2017 – Teollisuuden Voima/Komisija
   (Zadeva T-620/17)
   (2017/C 402/57)
   Jezik postopka: angleščina
   
      Stranki
   
   
      Tožeča stranka: Teollisuuden Voima Oyj (Eurajoki, Finska) (zastopniki: M. Powell, Solicitor, Y. Utzschneider, K. Struckmann in G. Forwood, odvetniki)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               Sklep Komisije (EU) 2017/1021 z dne 10. januarja 2017 o državni pomoči SA.447272016/C (ex 2016/N), ki jo Francija namerava odobriti skupini Areva razglasi za ničen; (1)
               
            
         
               —
            
            
               Komisiji naloži plačilo stroškov tožeče stranke.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
            
               1.
            
            
               Prvi tožbeni razlog se nanaša na to, da je Komisija v nasprotju s členom 296 PDEU nezadostno obrazložila izpodbijani sklep, saj se tožeča stranka zaradi prekomerne obdelave objavljene različice tega sklepa ne more seznaniti z razlogi tega sklepa in Sodišče ne more izvesti nadzora.
            
         
            
               2.
            
            
               Drugi tožbeni razlog se nanaša na to, da je bila storjena očitna napaka pri presoji glede obnove dolgoročne sposobnosti preživetja skupine Areva.
               
                           —
                        
                        
                           Tožeča stranka se v tej zvezi sklicuje na Smernice Komisije o državni pomoči za reševanje in prestrukturiranje nefinančnih podjetij v težavah, v katerih je zahtevano, da načrt prestrukturiranja omogoči obnovo dolgoročne sposobnosti preživetja upravičenca v razumnem časovnem okviru in na podlagi realističnih predpostavk. (2)
                           
                        
                     
         
            
               3.
            
            
               Tretji tožbeni razlog se nanaša na to, da so bile storjene očitne napake pri presoji glede predlaganih ukrepov, da bi se omejilo izkrivljanje konkurence na glavnem trgu, na katerem bo skupina Areva po prestrukturiranju dejavna.
            
         
            
               4.
            
            
               Četrti tožbeni razlog se nanaša na to, da je bila storjena očitna napaka pri presoji s tem, da so za odobritev državne pomoči veljali neustrezni in nezadostni pogoji.
            
         
            
               5.
            
            
               Peti tožbeni razlog se nanaša na to, da je bila storjena očitna napaka pri presoji s tem, da je bilo ugotovljeno, da je državna moč združljiva z notranjim trgom, ob upoštevanju dejstva, da s predlaganim načrtom prestrukturiranja niso zagotovljena zadostna jamstva, da bo lahko Arena pravočasno izpolnila Projekt OL3, kar je v nasprotju z nekaterimi cilji Pogodbe Unije, ki bi jih bilo treba upoštevati pri preučitvi združljivosti državne pomoči.
            
         
      (1)  UL 2017, L 155, str. 23.
   
      (2)  UL 2014, C 249, str. 1, točka 47.